INFORMARE PENTRU PĂRINȚI
Bursele elevilor în anul școlar 2026 – 2027
 (
Prezenta informare este întocmită potrivit H.G. nr. 732/2025 privind aprobarea Metodologiei-cadru de acordare a burselor și cuantumul acestora, în forma aflată în vigoare la data redactării. Informațiile vor fi actualizate dacă metodologia sau cuantumurile burselor se modifică printr-un nou act normativ.
)

 1. CALENDARUL DEPUNERII DOSARELOR	

	       1 octombrie 2026
	Depunerea cererilor și a documentelor pentru bursele sociale.

	până la 1 octombrie 2026
	Transmiterea de către profesorii diriginți a listelor cu elevii claselor a VI-a – a VIII-a propuși pentru bursa de merit.

	primele 15 zile ale lunii ianuarie 2027
	Stabilirea burselor de merit pentru elevii claselor a V-a, pe baza rezultatelor din primele două intervale de cursuri.



Documentele se predau învățătorului sau profesorului diriginte, prin modalitatea comunicată de unitatea de învățământ. După expirarea termenului de depunere, dosarele incomplete sau incorecte pot fi completate ori corectate numai la solicitarea Comisiei de management al burselor, în maximum 5 zile lucrătoare de la comunicarea solicitării.
 2. CUANTUMUL BURSELOR	

	Tipul bursei
	Cuantum lunar

	Bursa de merit
	450 lei (conform H.G. nr. 732/2025)

	Bursa socială
	300 lei (conform H.G. nr. 732/2025)


 (
Bursele se plătesc lunar, la data de 20 a fiecărei luni, pentru luna precedentă. Dacă data de 20 cade într-o zi nelucrătoare, plata se face în ziua lucrătoare anterioară. Sumele acordate ca burse nu sunt impozabile și nu se iau în calcul la stabilirea venitului mediu net lunar pe membru de familie pentru alte beneficii sociale. Consiliul de administrație al unității de învățământ poate suplimenta cuantumul, din sume alocate de autoritățile locale sau din venituri proprii.
)

 3. BURSA DE MERIT	

Bursa de merit se acordă elevilor din învățământul gimnazial, fără a fi necesară depunerea unei cereri. Lista elevilor propuși este întocmită de profesorul diriginte.
· pentru maximum 15% din efectivul fiecărei clase;
· elevilor care au obținut media generală de cel puțin 9,00;
· elevilor care au obținut media 10 la purtare sau calificativul „Foarte bine” la purtare la finalul anului școlar anterior;
· inclusiv elevilor care au media egală cu media ultimului beneficiar stabilit prin aplicarea procentului de 15%, chiar dacă astfel se depășește procentul.
Numărul beneficiarilor corespunzător procentului de 15% se calculează prin rotunjire la numărul întreg imediat superior.
· Pentru clasele a VI-a – a VIII-a se ia în calcul media generală din anul școlar anterior.
· Pentru clasa a V-a se ia în calcul media aritmetică, cu două zecimale, fără rotunjire, a notelor obținute la toate disciplinele în primele două intervale de cursuri din anul școlar curent. Listele se stabilesc în ianuarie 2027, iar bursele se plătesc începând cu luna februarie, pentru drepturile aferente lunii ianuarie.
 4. BURSA SOCIALĂ – CINE POATE BENEFICIA	

Bursa socială se acordă la cerere, elevilor care au promovat toate disciplinele și au obținut media 10 la purtare sau calificativul
„Foarte bine” la purtare la finalul anului școlar anterior și care se încadrează în cel puțin una dintre următoarele situații:
· provin din familii care au realizat, în perioada 1 septembrie 2025 – 31 august 2026, un venit mediu net lunar pe membru de familie, supus impozitării, mai mic de 50% din salariul minim net pe economie în vigoare la data depunerii cererii. Plafonul aplicabil la data redactării prezentei informări este de 1.349,50 lei pe membru de familie;
· au unul sau ambii părinți decedați;
· se află sub o măsură de protecție specială, respectiv plasament sau plasament în regim de urgență;
· îndeplinesc criteriile medicale prevăzute de metodologia în vigoare;

· au afecțiuni oncologice și/sau cronice și sunt școlarizați pentru o perioadă mai mare de patru săptămâni la domiciliu sau în cadrul programului „Școala din spital”;
· revin în unitatea de învățământ după o perioadă de școlarizare în cadrul programului „Școala din spital”;
· provin din familii beneficiare de ajutor de incluziune, conform Legii nr. 196/2016 privind venitul minim de incluziune.
 5. CINE ESTE CONSIDERAT MEMBRU AL FAMILIEI	

În sensul metodologiei, din familie fac parte, după caz:
· soțul și soția, împreună cu copiii lor necăsătoriți aflați în întreținere, cu vârsta de până la 18 ani sau de până la 26 de ani dacă urmează o formă de învățământ cu frecvență de zi, care au domiciliul ori reședința comună înscrisă în actele de identitate și locuiesc împreună;
· bărbatul și femeia necăsătoriți, împreună cu copiii lor necăsătoriți și/sau copiii fiecăruia dintre ei, cu vârsta de până la 18 ani sau de până la 26 de ani dacă urmează cursuri de zi, care locuiesc împreună;
· părintele singur și copilul sau copiii aflați în întreținere, cu vârsta de până la 18 ani sau de până la 26 de ani dacă urmează cursuri de zi, care locuiesc și gospodăresc împreună;
· persoana sau persoanele care se ocupă de întreținerea copilului în perioada absenței părinților ori a reprezentantului legal și care locuiesc împreună cu acesta.
 6. DOCUMENTE – BURSA SOCIALĂ PE CRITERIUL DE VENIT	

· cerere semnată de părinte, reprezentantul legal sau elevul major;
· declarație pe propria răspundere privind veniturile nete realizate de membrii familiei în ultimele 12 luni anterioare depunerii cererii;
· acord privind prelucrarea datelor cu caracter personal, în vederea verificării respectării criteriilor de acordare a bursei;
· certificatele de naștere ale copiilor sub 14 ani;
· actele de identitate ale persoanelor care au împlinit 14 ani;
· acte referitoare la starea civilă și la situația familiei la momentul depunerii cererii, după caz:
· declarația pe propria răspundere dată de ambii părinți necăsătoriți că locuiesc împreună;
· certificatul de divorț; convenția notarială încheiată în cadrul procesului de divorț cu copii minori;
· sentința judecătorească din care rezultă stabilirea domiciliului copilului la unul dintre părinți;
· certificatul de deces; decizia instanței privind menținerea stării de arest;
· raportul de anchetă socială în cazul părinților dispăruți sau alte documente doveditoare privind componența ori situația familiei.
 (
La stabilirea venitului mediu net lunar pe membru de familie se iau în calcul toate veniturile nete realizate de membrii familiei,
 
potrivit Codului fiscal. Verificarea veniturilor declarate se face de persoanele desemnate de conducerea unității de învățământ.
)

 7. DOCUMENTE – ELEVI CU PĂRINȚI DECEDAȚI SAU AFLAȚI ÎN PLASAMENT	

· cerere semnată de părinte, reprezentantul legal sau elevul major;
· acord privind prelucrarea datelor cu caracter personal;
· certificatele de naștere ale copiilor sub 14 ani și actele de identitate ale persoanelor care au împlinit 14 ani;
· documentele referitoare la starea civilă și la componența familiei, după caz;
· certificatul de deces al părintelui sau al părinților;
· hotărârea privind instituirea plasamentului ori a plasamentului în regim de urgență sau alte documente care dovedesc situația invocată.

 8. DOCUMENTE – BURSA SOCIALĂ PE CRITERII MEDICALE	

· cerere semnată de părinte, reprezentantul legal sau elevul major;
· certificatul de încadrare în grad de handicap; sau
· certificatul tip A5, eliberat de medicul specialist, pentru o afecțiune care se încadrează în criteriile din anexa nr. 1 la Ordinul nr. 1.306/1.883/2016, cu modificările și completările ulterioare.

 9. ELEVI ȘCOLARIZAȚI LA DOMICILIU SAU PRIN „ȘCOALA DIN SPITAL”	

Pentru elevii cu afecțiuni oncologice și/sau cronice, școlarizați mai mult de patru săptămâni la domiciliu ori în cadrul programului „Școala din spital”, precum și pentru elevii care revin în unitatea de învățământ după o astfel de perioadă, se depun:
· cerere semnată de părinte, reprezentantul legal sau elevul major;
· documentele medicale și documentele justificative care dovedesc situația de școlarizare invocată.

 10. FAMILII BENEFICIARE DE AJUTOR DE INCLUZIUNE	

Pentru elevii proveniți din familii beneficiare de ajutor de incluziune, acordarea bursei sociale se realizează în baza listelor comunicate de agențiile județene pentru plăți și inspecție socială către inspectoratele școlare. Părinții sunt rugați să anunțe învățătorul sau dirigintele, pentru ca situația elevului să fie luată în evidență și corelată cu lista transmisă.
 11. BURSA PENTRU MAMELE MINORE	

Se acordă elevelor reintegrate într-o unitate de învățământ după naștere, care frecventează cursurile de zi și au unul sau mai mulți copii proprii în întreținere. Se depun cererea părintelui sau a reprezentantului legal și certificatul de naștere al copilului ori al copiilor aflați în întreținerea elevei. Eleva care acumulează cel puțin 60 de absențe nemotivate într-o lună nu primește bursa pentru luna respectivă.
 12. PRECIZĂRI IMPORTANTE	

· Bursa socială se poate cumula cu bursa de merit.
· Un elev poate beneficia de o singură bursă socială, chiar dacă îndeplinește mai multe criterii de acordare.
· Bursa pentru mamele minore se poate cumula cu toate tipurile de burse, în condițiile metodologiei.
· Elevii cu cerințe educaționale speciale pot beneficia de bursă de merit și/sau bursă socială, indiferent dacă beneficiază și de o măsură de protecție specială.
· Declarațiile pe propria răspundere și copiile documentelor depuse nu trebuie certificate sau autentificate la notar.
· Nu pot fi adăugați ulterior elevii ai căror părinți sau reprezentanți legali îndeplineau condițiile, dar nu au depus dosarul în termenul-limită. Regula nu se aplică situațiilor financiare, sociale sau medicale apărute ori modificate pe parcursul anului școlar.
· Elevii care acumulează 10 sau mai multe absențe nemotivate într-o lună nu primesc bursa de merit sau bursa socială pentru luna respectivă.
· Dacă depășirea pragului de 10 absențe este determinată de motive medicale, documentele necesare motivării se prezintă în termen de 7 zile de la reluarea activității elevului; în această situație dreptul la bursă poate fi restabilit.
 13. UNDE VĂ PUTEȚI ADRESA	

Formularele de cerere și declarațiile se pot obține de la învățătorul sau profesorul diriginte al clasei ori de la secretariatul școlii. Pentru lămuriri suplimentare vă puteți adresa dirigintelui, secretariatului sau Comisiei de management al burselor.
